cyanic-selkie/wikianc huggingface dataset:
Lypsyl
Lypsyl er varemerkenavn for en leppefettstift som i Norge eies og produseres av Lilleborg AS. Lypsyl skal bidra til å gi fett til leppene slik at disse ikke tørker ut. En vanlig stift veier 4,2 g, er 17 mm bred og 61 mm høy med topp.
Roberto Matta Echaurren
Roberto Matta Echaurren (født 11. november 1911 i Santiago, død 23. november 2002 i Italia) var arkitekt, kunstmaler, filosof og poet fra Chile. Han var en av de mest kjente malerne i Chile og USA og han var en banebrytende skikkelse i det 20. århundre innen abstrakt ekspresjonistisk og surrealistisk kunst.
Den kunsten som han er mest kjent for ble produsert på slutten av 1930-tallet da han byttet fra tegning til oljemaling. Denne perioden sammenfaller med hans utvandring til USA, hvor han bodde frem til 1948. Han ble tildelt Fyrsten av Asturias' pris for kunst i 1992.
Kenji Uematsu
Kenji Uematsu (født 28. oktober 1976) er en spansk judoka.
Han representerte Spania under Sommer-OL 2004 i Athen, der han ble nummer 4.
Qujialingkulturen
Qujialingkulturen (forenklet kinesisk: 屈家岭文化, tradisjonell kinesisk: 屈家嶺文化, pinyin: Qūjiālǐng Wénhuà; 2750–2650 f.Kr. ) var en neolittisk sivilisasjon sentrert primært rundt midtre Yangtze i Hubei og Hunan i Kina, for det meste på Jianghansletten. Kulturen etterfulgte Daxikulturen og nådde til det sørlige Shaanxi, nordlige Jiangxi og sørvestre Henan.
Det ble drevet landbruk med japonicaris (粳稻 /jīngdào, Orzya sativa subspecies keng).
Mange av artefaktene er utstilt på Hubeis provinsmuseum.
Folke Wassén
Folke Viktor Wassén (født 18. april 1918 i Göteborg), død 22. oktober i 1969 i Västra Frölunda) var en svensk seiler som deltok i de olympiske leker 1952 i Helsingfors. Wassén vant en olympisk bronsemedalje i seiling under OL 1952 i Helsingfors. Han var med på den svenske båten «Hojwa» som kom på tredjeplass i 5½-metersklassen bak «Complex II» fra USA og den norske båten «Encore». Seilingene ble avviklet i perioden 20. til 23. juli 1952. Mannskapet på «Hojwa» var Carl-Erik Ohlson, Magnus Wassén og Folke Wassén.
Bob Woodward
Bob Woodward (født 26. mars 1943 i Geneva i Illinois i USA) er en amerikansk journalist ansatt i The Washington Post. Han og kollegaen Carl Bernstein ble verdenskjent i forbindelse med Watergate-skandalen, da de gjennom en rekke avisartikler avdekket Richard Nixons rolle i saken. Dette var også tema for boken Alle presidentens menn, som Woodward og Bernstein mottok Pulitzerprisen for. I ettertid har Woodward forfattet ytterligere nitten bøker om amerikansk politikk, derav minst 13 bestselgere.
Huan (Tolkien)
I J.R.R. Tolkiens univers er Huan hunden fra Valinor. Han dro med Beren og Lúthien til Morgoths borg, Thangorodrim, for å hjelpe dem å stjele en silmarill fra jernkronen hans. Han døde av de sårene han fikk i kampen med Carcharoth, som også ble drept i samme kamp. Profetien om Huans bane var at han bare skulle snakke tre ganger før hans død. Den siste gangen var da han ønsket Beren farvel etter kampen med Carcharoth.
List of Middle-earth animals Lista zwierząt Śródziemia
Zack de la Rocha
Zack de la Rocha (født 12. januar 1970 i Long Beach, California) er musiker, poet og aktivist. Han er mest kjent som vokalisten i Rage Against the Machine, et politisk-inspirert band som har vært et av de mest innflytelsesrike rockeband i nyere musikkhistorie.
Musikkarriere
Zack De la Rocha startet bandet sitt første viktige band, Inside Out, i 1991. Bandet fikk en del fans i lokalområdet, men gav bare ut en singel, No spiritual Surrender på Relevation Records før de ble oppløst i 1991.
Fra 1991 ble han frontfiguren i Rage Against the Machine, fram til de ble oppløst og de la Rocha fokuserte mer på soloprosjekter.
VM i sjakk for kvinner 1949–50
VM i sjakk for kvinner 1949–50 (verdensmesterskapet i sjakk for kvinner) ble arrangert i Moskva i Sovjetunionen vinter 1949-1950.
Chewchroma
Chewchroma er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, slank, grønnlig metallisk farget trebukk med en mørk lengdestripe på hver side. Antennene er noe kortere enn kroppen. Hodet er noe snuteformet forlenget. Pronotum er avrundet sekskantet. Dekkvingene er avsmalnende bakover. Beina er lange og tynne, mørkt fargede.
Levevis
Larvene utvikler seg i ved av løvtrær.
Ute-hallen
Ute-hallen stiftet 2000 er et klatresenter og innendørs klatrehall som ligger i Ormen Langes vei 15, ved Ladehammeren i Trondheim. Klatrehallen har vegger med høyder på 17 meter, 16 meter, 13 meter og 11 meter og mer enn 130 ulike ruter.
I februar 2016 åpnet i tillegg Trondheim Buldresenter.
Ording
Ording er en norsk slekt som innvandret fra byen Ording i Slesvig til Skien tidlig på 1700-tallet med Boye Pettersen Ording.
Slektsmedlemmer har også brukt slektsnavnene Bøyesen, Boysen, Boyson m. fl. etter fornavnet Bøye eller Boye som har vært mye brukt i slekten helt fra 1700-tallet. Fra og med 1700-tallet har slektsmedlemmer vært kjøpmenn og drevet til dels omfattende handelsvirksomhet i Skien. Flere av slekten ble kjent som ivrige medlemmer av den strenge herrnhutermenigheten (brødremenigheten). Fra 1800-tallet er det i slekten flere prester og akademikere. Mange av slekten er bosatt i Oslo.
Nå for tiden har slekten – gjennom kvinner i slekten – en stor mengde etterkommere med mange forskjellige slektsnavn.
Road House (1989)
Road House er en amerikansk actionthriller fra 1989 regissert av Rowdy Herrington. Filmen handler om en atletisk filosofistudent som jobber som vakt på en voldelig nattklubb i en småby i Missouri. Ting blir alvorlig når han kommer i konflikt med byens mektigste person. Hovedrollen spilles av Patrick Swayze, mens sentrale biroller spilles av Kelly Lynch, Sam Elliott og Ben Gazzara.
Road House ble relativt dårlig mottatt av anmelderne, men ble en moderat publikumssuksess.
I 2006 kom en oppfølger: Road House 2: Last Call, som gikk rett på video.
Popularitet og økonomi
Filmen innbrakte $30 millioner på amerikanske kinoer og havnet dermed på en 40.-plass over de mest innbringende filmene i USA i 1989.
Produksjonskostnadene var på mellom $10 og $15 millioner.
Filmkritikerne
Filmen ble relativt dårlig mottatt av filmkritikerne, noe som gjenspeiles av at den kun har fått 38 % på Rotten Tomatoes. Den amerikanske filmanmelderen Roger Ebert gav den 2,5 av 4 stjerner og skrev følgende: «''"Road House" exists right on the edge between the "good-bad movie" and the merely bad. I hesitate to recommend it, because so much depends on the ironic vision of the viewer. This is not a good movie''».
Både Dagbladet og VG gav den terningkast en, mens Dagsavisen gav den to.
Masoud Haji Akhondzadeh
Masoud Haji Akhondzadeh (født 29. april 1978) er en iransk judoka.
Panikk i hotellet (1938)
Panikk i hotellet (originaltittel: Room Service) er en amerikansk komedie fra 1938 med Brødrene Marx hvor de spiller teaterprodusenter som setter opp stykket Hail and Farewell.
Filmen husket spesielt for å være den eneste filmen med Brødrene Marx som ikke ble skrevet spesielt for dem, men var isteden basert på et teaterstykke av Allen Boretz og John Murray. I realiteten passet ikke manuset for dem og filmen er anerkjent som deres svakeste. Filmkritiker Leslie Halliwell oppsummerte de mest kritiske kommentarene da han sa at «Brødrene Marx ble holdt tilbake ved å spille figurer som kun delvis minnet om menneskelig figurer».
Andre roller i filmen hadde navn som Lucille Ball, Ann Miller, og Frank Albertson.
Handling
Gordon Miller er en konkurs-truet teater-produsent med stadig voksende gjeld. For å skaffe seg mat lover Miller servitør Sasha Smirnoff en del i det nye teater-stykket hans. I tillegg ønsker hotell-eier Joseph Gribble å kaste Miller og alle skuespillerne hans ut av hotell-rommene deres, på grunn av manglende betaling for hotell-rommene de har bodd på.
Tina - Simply The Best
Tina - Simply The Best var et norsk musikalsk show basert på Tina Turners musikk. Hovedrollen som Tina Turner ble spilt av Christine Meyer. Hun ble akkompagnert av et ensemble på åtte musikere under ledelse av Geir Langslet.
Copenhagen Air Taxi
Copenhagen Air Taxi A/S er et dansk flyselskap med base i Roskilde. Flyselskapet driver ruteflygning, charterflygning (taxi-fly) og også en flyskole. Selskapet foretar også flyfotografering og flyr med reklamebannere. Selskapet selger og leier også ut fly. Flyselskapet eier flyplassen på Anholt.
Copenhagen Air Taxi har ruteflygning mellom Roskilde, Anholt og Læsø. Selskapet flyr flere ulike rundturer med Roskilde som utgangspunkt. Selskapets flyskole er Skolen for Sivil Pilot Uddannelse. Skolen tilbyr trafikkflyger- og privatflygerutdannelse.
Flyselskapet ble etablert i 1961. Til ruteflygning bruker selskapet fly av typene Partenavia P 68 og Britten Norman Islander BN-2B. Til skoleflygning og annet brukes også fly av typene TB 9 Tampico, TB 10 Tobago, TB 20 Trinidad, Cessna 172 og Piper Seneca II CA 34.
The Incredible Jewel Robbery
«The Incredible Jewel Robbery» («Det utenkelige juveltyveriet») var en episode av General Electric Theater som ble vist på CBS den 8. mars 1959. Det var den siste fjernsynsopptreden av de tre Brødrene Marx. Episoden var på 30 minutter.
Handlingen besto i at Harpo Marx and Chico Marx gikk sammen for å gjøre et juveltyveri, og Groucho Marx gjør en cameo-opptreden mot slutten av filmen. CBS forklarte det som «Om du ser showet vil det se et familiært fjes utstyrt med en mustasje og et lystent blikk. På grunn av vilkårene i hans kontrakt kan ikke hans navn nevnes, men det er iallfall ikke Jerry Colonna.»
Yeah!
Yeah! er det niende studioalbumet fra det britiske hard rock-bandet Def Leppard, utgitt i 2006. Albumet består av coverlåter fra forskjellige band og artister, blant andre T. Rex, The Kinks, Electric Light Orchestra, Roxy Music og David Bowie. Albumet kom på 16.-plass på Billboard 200 og på 52.-plass på UK Albums Chart i Storbritannia.
Niklas Falk
Falk ble utdannet ved Teaterhögskolan i Göteborg. Han var ansatt ved Göteborgs stadsteater fram til 1988. I 1990 flyttet han til Stockholm og arbeidet ved Stockholms stadsteater.
Fredrik Ljungkvist
Hakan Fredrik Ljungkvist (født 29. november 1969 i Kristinehamn) er en svensk jazzsaksofonist. Ljungkvist vokste opp i Lidköping. Han studerte ved Kungliga Musikhögskolan i Stockholm 1989-1993. Mens han studerte spilte han med jazzband i Stockholm, Fredrik Norén Band, og Lina Nyberg Group. Han mottok prisen Jazz i Sverige i 2004. Fredrik Ljungkvist er sønn av saksofonisten Håkan Ljungkvist og gift med Lina Nyberg.
Saharanpur
Saharanpur (hindi:, urdu: ) er en by og kommune i den nordindiske delstaten Uttar Pradesh. Byen er administrasjonssentrum i distriktet Saharanpur og i Saharanpur divisjon. Den har sitt opphav tilbake i mogultiden, og ligger nær grensene til delstatene Haryana og Uttarakhand. Saharanpur er omringet av en veldig fruktbar jordbruksregion som er kjent for sin dyrkning av korn og frukter, og er nå en av de mest blomstrende byene i Uttar Pradesh. Saharanpur er internasjonalt kjent for sin produksjon av treskulpturer. Byen er et stort marked for lokale jordbruksvarer, inkludert basmatiris og mangoer. En rekke ulike agrobaserte småskala-industrier som f.eks. tekstil-, sukker-, papir- og sigarettfabrikker, eksisterer i byen. Saharanpur er dermed et handelssentrum i et jordbruksdistrikt. Byen huser også et fruktforskningsinstitutt og en botanisk hage.
Byen ligger omtrent 150 km nord for Delhi, i en gjennomsnittlig høyde av 269 moh. Ved folketellingen i 2001 hadde Saharanpur ca. 452 900 innbyggere. Byen ble grunnlagt i ca. år 1340, og var sommerresidens for mogulhoffet.
Fukuyama (Hiroshima)
Historie
Byen har en lang historie. Den gunstige havnen Tomonoura sør for byen har vært viktig for Fukuyamas utvikling. Mori-klanen, som i middelalderen ble herskerne i Chūgokuregionen, satte havnen høyt og bygde Tomo-slottet der i perioden 1333-1573. Senere ble Mizuno Katsunari føydalherre i lenet, og gav det navnet «Fukuyama». Han fikk bygd slottet Fukuyama (også kalt Hisamatsu), samt drenert og dyrket jorda i Ashida-deltaet. Dette begynte i 1619, og regnes som årstallet Fukuyama ble grunnlagt.
Fukuyama ble regjert av fem generasjoner av Mizuno-klanen (1619-1698), en generasjon av Matsudaira-klanen (1700-1710) og ti generasjoner av Abe-klanen (1710-1868), før området kom under det japanske keiserdømmet.
Offentlig administrasjon og kontorer ble opprettet i Meiji-perioden (1868-1912). I 1891 fikk byen jernbaneforbindelse. I 1916 fikk Fukuyama status som storby.
Byen ble utvidet i 1933 og 1942 da i alt tolv landsbyer ble innlemmet. 8. august 1945 ble 80 % av byen ødelagt og mange mennesker drept i et amerikansk bombeangrep. Året etter startet en planmessig gjenoppbygning og utvikling av det nåværende moderne storbyområdet.
I nyere tid har Fukuyama blitt slått sammen med de omkringliggende byene Shinichi og Utsumi (2003), Numakuma (2005) og Kannabe (2006).
Industri og næringsliv
Fukuyamas jern- og stålverk, elektronikkindustrien og maskinindustrien utgjør brorparten av byens næringsliv. JFE Holdings, Inc., en av verdens største stålprodusenter, eier stålverket i Fukuyama.
Live Sveriges Radio 17.11.1973
Live Sveriges Radio 17.11.1973 er et konsertalbum med Prudence. Albumet ble utgitt den 22. januar 2018 på LP med CD innlagt og inneholder en konsert som ble sendt på Tonkraft den 17. november 1973. Opptakene ble funnet i svensk radios arkiv etter taperesearch av Børge Skilbrigt og Knut Tore Breivik.
Macrosaspis
Utseende
Ganske store, avlange, mørk grønnlig metalliske trebukker. Antennene er nokså kraftige, litt kortere enn kroppen. Hodet er litt snuteformet forlenget. Pronotum er bredere enn langt, avrundet sekskantet, noe knudrete. Dekkvingene er avsmalnende bakover. Beina er mørke og nokså tynne.
Levevis
Larvene utvikler seg i ved av løvtrær.
Utbredelse
Artene er kjent fra Kamerun og den Demokratiske Republikken Kongo.
Agnes av Courtenay
Agnes av Courtenay (født i 1136 i grevskapet Edessa, død i 1184 i Akko i kongedømmet Jerusalem) var en dronning av Jerusalem, gift i 1157 med kong Amalrik I av Jerusalem.
Bakgrunn
Agnes var datter til greve Joscelin II de Courtenay av grevskapet Edessa og Beatrice. Hun vokste opp i hovedstaden Edessa. I 1144 ble Edessa erobret av muslimene. Ved farens død hadde hun egentlig arverett til grevskapet Edessa etter sin bror.
Ekteskap, ugyldigerklæring
Hun gifteu seg med Reynald av Marash, som døde i 1149. Agnes var deretter enten gift eller forlovet med Hugo av Ibelin.
I 1157 ble hun bortført av kongedømmet Jerusalems tronfølger Amalrik, som giftet seg med henne. Da Amalrik ble monark i 1162, stilte rådet krav om skilsmisse fra Agnes som vilkår for å godkjenne ham som monark. Det råder uklarhet om hvorvidt hun hadde vært forlovet eller gift med Hugo av Ibelin, og om ekteskapet med Amalrik således var bigami. Det er mulig at rådet også ville skjære klar av eventuelle ambisjoner fra hennes bror, som ikke hadde eget maktgrunnlag, og at ekteskapet ikke var fordelaktig politisk etter at grevskapet Edessa var blitt erobret av muslimene. Amalrik gikk med på rådets krav, og 1163 godkjente kirken en skilsmisse, offisielt på grunn av ikke tillatt slektskap, men med bibeholdelse av barna som ektefødte (legitimerte). Agnes tapte omsorgen for barna og vendte tilbake til Hugo av Ibelin.
Etter Ibelins død giftet hun seg i 1170 med Reginald av Sidon. Agnes var omtalt for å ha flere seksuellle partnere og ble ansett som uverdig som Jerusalems dronning, men det er ubekreftet hvor sanne disse ryktene var.
Da hennes sønn Balduin IV av Jerusalem ble monark i 1174 vendte hun tilbake til Jerusalem og knyttet igjen sine bånd til ham. Hun og hennes bror ble Balduins rådgivere og utøvde innflytelse over politikken. Agnes fulgte Balduin til rådetmøtene og ut i felten. Hun spilte en rolle i arrangering av politiske ekteskap og utnevelser til embeder; i 1180 utnevnte hun Euracles av Caesarea til patriark i Jerusalem, noe som i følge rykter skyldtes at hun hadde et forhold med ham. Balduin IV ga på sin dødsleie Agnes inkomstene fra Toron (= Tibnin), men hun døde kort etter ham.
Svein Aage Christoffersen
Svein Aage Christoffersen (født 27. april 1947) er en norsk professoremeritus i etikk og religionsfilosofi ved Universitetet i Oslo.
Han ble cand. theol. i 1973, dr. theol. i 1982 og professor i systematisk teologi ved Universitetet i Oslo fra 1983. Han var dekanus ved Det teologiske fakultet 1984–1989.
Han har blant annet skrevet Profesjonsetikk, om etiske perspektiver i arbeidet med mennesker (2005), Arv og utfordring, menneske og samfunn i den kristne moraltradisjon (1995). Han ledet Rådet for dyreetikk 1993-2002.
Han er medlem av Det Norske Videnskaps-Akademi og Det Kongelige Norske Videnskabers Selskab.
Bally (Vest-Bengal)
Bally (bengali বালী) er en by i den indiske delstaten Vest-Bengal og beliggende i distriktet Haora. Byen Bally Municipality, inngår i Calcuttas forstadsområde og har 260 906 innbyggere i 2001 på et areal på 11,81 km².
Det finnes ytterligere en by i umiddelbar nærhet av denne byen som også heter Bally. Denne byen er en såkalt Census Town, det vil si en mer folketellingsområde enn en by. Den har 92 912 innbyggere i (2001) på et areal av 11,68 km².
Russland under Paralympiske vinterleker 2002
Russland deltok under Paralympiske vinterleker 2002 i Salt Lake City, USA, fra 9. til 18. mars 2002.
Før lekene i Salt Lake City 2002 hadde Russland vunnet 61 medaljer (22 gull, 22 sølv og 17 bronse) fra vinterleker. Russland hadde tidligere bare deltatt som selvstendig nasjon under de paralympiske vinterlekene i 1994 og 1998.
Angus Charles Graham
Angus Charles Graham (født 8. juli 1919 i Penarth i Glamorgan i Storbritannia, død 26. mars 1991 i Nottingham) var en britisk sinolog, filosog og filosofihistoriker.
Graham underviste ved School of Oriental and African Studies i London. Han oversatte de første syv bøker av Zhuangzi, og dessuten Liezi og flere andre gamle kinesiske filosofiske tekster til engelsk.
Han har utgitt egne forskningsverker om mohistene. Hans analytiske arbeider og Væren (ontologi) i den klassiske kinesiske filosofi var de første av sitt slag.
Navnevarianter
Angus C. Graham, A. C. Graham, Angus Charles Graham
Johannes Ording
Johannes Ording (født 19. januar 1869 i Drammen, død 25. januar 1929 på Stabekk) var en norsk teolog som er kjent for bruduljene rundt ansettelsen som professor i 1906.
Liv og virke
Han ble cand. theol. i 1893, universitetsstipendiat i 1903 og var professor i systematisk teologi fra 1906 til 1926. Mellom 1894 og 1900 var han kapellan ved Johanneskirken i Kristiania. Han var den betydeligste representant for den tyskinspirerte liberale retning innen teologien som rundt århundreskiftet også fikk innpass i Norge.
Han var omstridt som liberal teolog og da han ble ansatt som professor i statsråd 27. januar 1906, gikk kirkeminister Christopher Knudsen av, og den konservative professor Sigurd Odland sa fra seg sin stilling i protest. Opprettelsen av Menighetsfakultetet, som fikk rett til å utdanne prester som holdt på kirkens bekjennelse og den konservative teologi, ble en direkte følge av utnevnelsen. Biskopene J.C. Heuch og Jens Frølich Tandberg var kritiske til den liberale teologi og var aktive motdebattanter til Ordings liberale syn i det som omtales som Kirkestriden. Ording hadde også mange som støttet hans syn og biskop Kristian Schjelderup beskriver ham som «sentralfiguren i et av de bitreste teologiske oppgjør i hele vår historie». Han omtales også av teologen Sigmund Mowinckel som «et edelt og humant kristenmenneske som aldri kunne slippe den tro at godheten er den sterkeste makt i livet».
Han var sønn av rektor Jørgen Fredrik Ording (1832–88) og Marie Benedicte Wildhagen (1845–1913). Johannes giftet seg i 1896 med kusina Johanne Gabrielle Gustava Fredrikke Ording (1874–1966) hvis oldefar var fritenkeren Hans Nielsen Hauge. Deres sønn Arne Ording (1898–1967) ble en kjent politiker og professor i historie. Lillebroren Jørgen Fredrik Ording (1902–87) ble lærer.
Trond Nordby
Trond Nordby (født 6. juli 1943 på Hofoss) er en norsk historiker.
Han er professor emeritus i statsvitenskap ved Universitetet i Oslo, der han siden 1995 har vært professor. Han overtok professoratet til Thomas Christian Wyller. Nordby er også professor II i samfunnsfag ved lærerutdanningen på Høgskolen i Sør-Trøndelag.
Han er kjent som en sterk forkjemper for at Norge skal bli republikk. Han har også argumentert for at parlamentarismen ikke ble innført i Norge i 1884, slik det normalt hevdes fra historikere og jurister, men snarere var en politisk prosess som strakte seg fra ca. 1870 til ca. 1930, og endelig bekreftet med grunnlovsendring i 2007.
Nordby var tidligere gift med journalist Gro Holm (skilt i 2002).
Trond Nordby stilte som kandidat for partiet Rødt i Oslo ved Kommunestyre- og fylkestingsvalget 2015.
Eksterne lenker
Presentasjon på UiOs sider
Krokanrull
Krokanrull er en norsk sjokolade som blir laget av Mondelēz International (Freia). Produktet ble lansert i 1978 og består av en liten stabel med runde sjokoladebiter som inneholder både krokan, som navnet tilsier, og i tillegg små biter av cornflakes.
Emballasjen til «Krokanrull» kan gjenkjennes ved de røde og gule formene.
Harad
Harad (Sindarin: Sør, Haradwaith: Sørland eller sørfolk) er et oppdiktet sted i Ringenes herre av J.R.R. Tolkien. Harad betegner landene sør for Gondor og Mordor, nedenfor elven Harnen. Harad er satt sammen av det Ytre- og Indre Harad. Dermed var det ikke et stort enhetlig rike, men et sammen satt rike av mange små land som kriget seg imellom, og noen av disse landene hadde slått seg sammen med Sauron. Et av disse rikene, og det som sannsynligvis var det farligste, var Umbar.
I tidligere tider var Harad under Númenor, men på ringkrigens tid var de en stadig trussel for Gondors sørgrenser. Som sagt, er Harad navnet på landene sør for Gondor, og er ikke et bestemt rike. I det Ytre Harad lå det farlige riket Umbar, som var bebodd av svarte númenoreaner. Disse var etterkommere av númenoreamerne, men var regnet som onde og slemme mennesker. De ble igjen i grupper i Umbar når kolonimakten til Númenór trakk seg tilbake, og dermed er de ikke lik menneskene fra Gondor og Arnor. Derfor er Umbars urbebodde urfolk ukjent, men noen grupper lever trolig enda i korsarenes by i en halvøya nord i Umbar. De var veldig i slekt med haradrim, et annet folk som var fryktet av de krigerske mûmakilene (olifanter).
Øst for Indre Harad lå et land og rike, kalt Khand. Dette riket hadde sin storhetstid de første århundrene i tredje tideverv, og de startet krig og angrep etter at den store pesten tok av livet av de fleste borgerne i Gondor. De ble kalt variager, eller "vognfolket". De var rødkledde og hadde skarlagensrøde klær, og huden var mer gyllen enn den Gondoriene hadde. De ble nesten uttryddet på slutten av de første århundrene i tredje tideverv av kong Ondoher, og vendte aldri tilbake før Sauron samlet og allierte med dem i Ringkrigen.
Enda et fryktet folkeslag var Easterlings, eller "austringene" som kom fra øst for Rhûn-havet. De hadde krumme sabler, fryktelige spyd, utmerkede økser som fikk fiendene til å få fryktelig angst. Det ble sagt at de var igjen ved fødselen av de sistefødte (menneskene) og at de ikke vandret vestover som skogsmennene gjorde og bosatte seg i Rhovánion, Myrkskog over i vest for storhavet Rhûn. Så det blir sagt at de er i nær slekt med mennene ved Langsjø i nord og med skogsfolket øst for tåkefjellene. Austringene hadde sine storthetstider på samme tid som vognfolket, men var flere ganger trusler for Myrkskog og Gondor opp gjennom tidene, helt til slutten av Ringkrigen, da Sauron allierte seg med dem. I begynnelsen av fjerde tideverv ble de sendt tilbake av Kong Elessar og bedt om å leve i fred resten av deres storthetsklare tider.
Carl-Erik Ohlson
Carl-Erik Ohlson (født 23. september 1920 i Hälleviksstrand, død 24. desember 2015 i Göteborg) var en svensk seiler som deltok i de olympiske leker 1952 i Helsingfors. Ohlson vant en olympisk bronsemedalje i seiling under OL 1952 i Helsingfors. Han var med på den svenske båten «Hojwa» som kom på tredjeplass i 5½-metersklassen bak «Complex II» fra USA og den norske båten «Encore». Seilingene ble avviklet i perioden 20. til 23. juli 1952. Mannskapet på «Hojwa» var Carl-Erik Ohlson og brødrene Magnus Wassén og Folke Wassén.
Bølgenveien
Bølgenveien (6, 8) er en vei på Bølgen i Ringerike.
Bølgenveien starter som en fortsettelse av hovedveien til Harehaugveien, der Harehaugveien svinger av nordover i en mindre vei. Veien dreier sørover, og ender opp i Hadelandsveien.
Til tross for at veien er cirka 800 meter lang har den kun to veiadresser, disse ligger i en mindre sidevei til hovedveien. Veien ligger cirka 312 meter over havet der den starter ved Harahaugveien.
Sem (kommune)
Sem er en tidligere kommune i Vestfold. 1. januar 1988 ble Sem slått sammen med Tønsberg til nye Tønsberg kommune. Sem hadde ved sammenslåinga et areal på 102 km² og en befolkning på 21 948 innbyggere. Tønsberg hadde da 8 896 innbyggere.
Sem kommune grenset til: i nord Borre (dagens Horten) og Åsgårdstrand (til 1965, da Borre ble slått sammen med Åsgårdstrand), i sør Tønsberg og Nøtterøy (dagens Færder), i vest og sørvest Stokke (dagens Sandefjord), i nordvest Ramnes og Våle (dagens Tønsberg).
Sem kommune innbefattet tettstedene: Sem, Vear, Vollen, Barkåker, Presterød, Tolvsrød og deler av Åsgårdstrand, som alle lå i sognene Sem, Slagen og Søndre Slagen.
Sem likna på mange måter Aker kommune rundt Oslo, da det også var et stort herred som omsluttet en by.
Historikk
Sem kommune ble opprettet som Sæm formannskapsdistrikt 1. januar 1838.
Navnet Sem kommer av det norrøne gårdsnavnet Sæheim eller Sæeimr som betyr «sjøgården». Dette var navnet på Sem hovedgård, en kongsgård og lensherreresidens i middelalderen på det stedet hvor Jarlsberg hovedgård i dag ligger, vel 3 km øst for tettstedet Sem.
I Sem kommune lå blant annet den gamle steinkirken Sem kirke fra 1100-tallet like ved Jarlsberg hovedgård og Oseberghaugen der Osebergskipet ble gravd fram i 1904.
Sem kommune hadde rådhus i bykommunen Tønsberg fra det ble oppført i 1962 til sammenslåingen i 1988, og var dermed en av relativt få norske kommuner som hadde rådhus i en annen kommune enn sin egen. I Vestfold hadde blant annet disse kommunene rådhus også i en annen kommune enn sin egen: Larvik rådhus i Hedrum kommune, Hedrum rådhus i Larvik kommune, Sandefjord rådhus i Sandar kommune innimellom da Sandefjord ikke hadde noe fast rådhus før etter krigen.
Sem kommune omfattet prestegjeldene Sem (Sem og Slagen sogn) og Søndre Slagen (fra 1972).
Kirke
Sem kirke ligger like ved der den gamle Sem hovedgård lå. Gården ga navn på den tidligere kommunen.
Leopold
Leopold kan vise til:
Erland Almkvist
Erland Herman Lison Almkvist (født 2. september 1912 i Stockholm, død 20. september i 1999 i Lidingö) var en svensk seiler som deltok i de olympiske leker 1952 i Helsingfors. Almkvist vant en olympisk sølvmedalje i seiling under OL 1952 i Helsingfors. Han var med på den svenske båten «Tornado» som kom på andreplass i dragebåtklassen bak «Pan» fra Norge. Seilingene ble avviklet i perioden 20. til 23. juli 1952. Mannskapet på «Tornado» var Erland Almkvist, Per Gedda og Sidney Boldt-Christmas.
Wushaoling
Wushaoling eller Wushaofjellet (乌鞘岭; pinyin: Wūshāolǐng) er en landformasjon i provinsen  Gansu i Folkerepublikken Kina, med betydelige elementer av ren ørken på sin nordhelling.
Amalienborgprisen
Prisen kan ikke søkes, men deles ut av fondet etter forutgående innhentning av uttalelser fra særlig sakkyndige med ujevne mellomrom. Leder for fondet er Margrethe II. Amalienborgmedaljen som ble utført av Mogens Bøggild i 1983, tilfaller prisvinnerne.
Ragnarok (tidsskrift)
Utgiver og i hovedsak også redaktør var Hans S. Jacobsen og tidsskriftet ble et organ for den Quisling-kritiske opposisjonen innen norsk nasjonalsosialisme før og under krigen. Tidsskriftet hadde politiske artikler som drøftet ulike ideologiske og kulturelle spørsmål. Blant bidragyterne og medlemmene i kretsen rundt bladet var det i samtiden kjente nasjonalsosialistiske størrelser som blant andre Albert Wiesener, Johan Bernhard Hjort, Walter Fürst, Otto Sverdrup Engelschiøn, Per Imerslund, Geirr Tveitt og Stein Barth-Heyerdahl.
De ulike medlemmene av kretsen rundt Ragnarok betonte forskjellige elementer i sin kritikk av Quisling og Nasjonal Samling. Under den tyske okkupasjonen av Norge under den andre verdenskrig tok de også ulike valg. Men det kan allikevel hevdes at Ragnarok var senteret for opposisjon mot Nasjonal samling på et nasjonalsosialistisk grunnlag.
Juni-nummeret i 1940, som ble redigert av Engelschiøn, inneholdt så skarp Quisling-kritikk at hele opplaget ble inndratt av den tyske pressesensuren. Dette, sammen med sammensetningen av den NS-dominerte regjeringen Josef Terboven utnevnte samme høst, gjorde det klart at denne kretsen hadde tapt intrigekampen overfor tyskerne da disse nå satset på Quisling og Nasjonal Samling. Deler av kretsen, som Hjort og Engelschiøn gikk inn i motstandsbevegelsen, mens andre som Jacobsen og Fürst gikk inn i NS for å arbeide for sine synspunkter der.
Avstanden til Quisling og det denne gruppen opplevde å være hans livsfjerne, kvasikristne, abstrakte tenkning var derfor meget stor og ble av denne gruppen ansett for å være perspektivløs. Forakten for Quisling og NS ble enda tydeligere under okkupasjonen da denne kretsen også så på Quisling som en løpegutt for de tyske okkupantene som etter denne gruppens mening ikke hadde noe her å gjøre. Henrettelsen av Gunnar Eilifsen ble oppfattet som en tydelig avsløring av regimet.
Merkedag
Uttrykket merkedag hang opprinnelig sammen med måten primstaven var bygd opp på. Der var der spesielle symboler for helgendager, værmerkedager og annet av betydning for den tid.
Merkedager i Norge
Mange av de gamle norske merkedagene er i ikke lenger i bruk.
Tabellen nedenfor gir en oversikt over merkedager som det er vanlig å markere i Norge i dag.
Andre merkedager som markeres lite er:
Eva Ekeblad
Eva Ekeblad (opprinnelig de la Gardie; født 10. juli 1724 i Stockholm, død 15. mai 1786 i Lidköping) var en svensk agronom, vitenskapskvinne og grevinne. Hennes mest kjente oppfinnelse var å lage mel og alkohol av poteter (1746). Hun var også den første kvinnelige medlem av Det kongelige svenske vitenskapsakademiet (1748).
Geirr Wiggen
Geirr Wiggen (født 13. april 1947) er en norsk professor i nordisk språkvitenskap ved Universitetet i Oslo, Han var lektor/førsteamanuensis ved Elverum lærerhøgskole 1976-1992. Leder i bokmålsseksjonen i Norsk språkråd 1988-1996. Han ble dr.philos. i 1992 og ble fra samme år professor i nordisk språkvitenskap. Hans forskning retter seg i stor grad mot emner innen anvendt lingvistikk.
Eva Ekeblad
Bakgrunn
Eva De la Gardie var datter av Magnus Julius De la Gardie (1668–1741) og Hedvig Catarina Lilje. Hun var søster av Carl Julius De la Gardie og Hedvig Catharina De la Gardie og tante til Axel von Fersen den yngre. Hennes bror var gift med Catharina Charlotta De la Gardie og svoger av Hedvig Taube.
Ekteskap
Eva ble i 1740, 16 år gammel, gift med Claes Claesson Ekeblad. Hun ble mor til fem barn. Paret hadde en residens i Stockholm og en eiendom i Västergötland, og tilhørte de aller høyeste sirkler av den svenske adelen.
Geirr Wiggen
Han er medlem av Det Norske Videnskaps-Akademi og Det Kongelige Norske Videnskabers Selskab.
Eva Ekeblad
Ekteskap
Ektefellen var ofte fraværende, og Eva var ansvarlig for ledelsen for de eiendommene. Den første konserten som utførte masse musikk av Johan Helmich Roman ble fremført i salongen hennes i Ekebladpalasset.
Vitenskapelig aktivitet
Ekeblad oppdaget hvordan man kan lage mel og alkohol av poteter (1746). Dermed gjorde hun slik at poteten, en vekst innført i Sverige i 1658 og som frem til da bare hadde blitt dyrket i drivhus, ble en grunnleggende del av matforsyningen. Dette bidro til å forbedre kostholdet og redusere sult. Tidligere ble alkohol laget av hvete og rug, men nå kunne mer av kornet benyttes til brød i stedet.
Hun oppdaget også en metode for bleking av bomullstekstiler og garn med såpe (1751). Hun gjorde kosmetikk tryggere ved at farlige ingredienser ble erstattet av pulveriserte poteter (1752).
Ekeblad skrev til det kongelige svenske vitenskapsakademiet om sitt første funn i 1746, og i 1748 ble hun den første kvinne valgt til akademiet, selv om hun aldri tok del i noen av de akademiske møtene. Etter 1751 ble hun en fullverdig medlem og akademiet følte det som en stor ære å ha henne med, selv om dette akademiet var bare for menn.
De forente nasjoners økonomiske kommisjon for Afrika
De forente nasjoners økonomiske kommisjon for Afrika (engelsk: United Nations Economic Commission for Africa; forkortet UNECA) er FNs organ for økonomisk samarbeid i Afrika, etablert i 1958. UNECA har 53 medlemsstater og rapporterer til FNs økonomiske og sosiale råd.
UNECAs hovedkontor ligger i Africa Hall (åpnet i 1961) i Addis Abeba i Etiopia. I tillegg har organet regionale kontorer i Sentral-Afrika (Yaoundé i Kamerun), Øst-Afrika (Kigali i Rwanda), Nord-Afrika (Tanger i Marokko), det sørlige Afrika (Lusaka i Zambia) og Vest-Afrika (Niamey i Niger). Blant UNECAs prosjekter finner man det transafrikansk hovedveinettet.
Sagbruk i Namsos
Det har vært en rekke Sagbruk i Namsos og omegn i mange år. Distriktet har basert seg på den næringen. I dag er bare ett av de gamle sagbrukene igjen.
Før grunnleggelsen av Namsos
Det var et titalls sagbruk i Namdalen før ladestedet Namsos ble anlagt. Dette var mindre sagmøller anlagt av skogeierne på gunstige steder i forhold til tømmerskog og fossefall. Trelasten som ble saget, ble ført til ladestedet Braaholmen. Derfra ble trelasten skipet med jekter til Trondheim eller nordover. Namdalen lå under Trondhjems handelsdistrikt og var underlagt de trondhjemske handelsprivilegier. Trelast som skulle eksporteres måtte derfor gå om mellommenn i Trondheim og fortolles der. Et av de viktigste poengene med å anlegge ladestedet Namsos var derfor å få eget tollkontor, slik at eksport av trelast kunne skje direkte til utlandet. Etter at Namsos ble anlagt i 1845 var det flere som startet trelasthandel på stedet, men fortsatt var det sagbruk utenfor byen som ble benyttet. En av de viktigste sagbrukene var Sæviksagen kjent helt fra begynnelsen av 1700-tallet. I 1853 ble Statlandbruket startet med O. G. Olsen som interessent. Samme år ble norges første dampsag bygget på Spillum av Erik. O. Wullum. Wullumsagen gikk dårlig og ble nedlagt etter noen år.
Van Severen
Namsos første dampsag ble anlagt i 1862 på Verftstangen av Prokuraor Fredrik Christian Juell og skogeier Carl August Gulbranson, gjennom selskapet, Juell & Gulbranson. Carl August Gulbranson eide fra før av store skogeiendommer i Namdalen, Overhalla og Grong og var i behov av effektivt sagbruk. Gulbranson kjøpte senere ut Juell og ble eneeier.
Nederlandske interesser kom inn i namdalske skogeiendommer og trelasthandel etter at O. G. Olsens forretninger gikk konkurs. Dette er opprinnelsen til navnet Van Severen. Det var to brødre ved navn Van Severen som ble bestyrere av J.F. & C.A. Van Severen i 1869. I 1882 kjøpte Kjøpmann Johs. Havig virksomheten og fortsatte under navnet Van Severen & Co. Havig døde i 1893 og hans enke fortsatte driften av firmaet til 1901. Da ble firmaet solgt til et aksjeselskap som i 1902 også kjøpte Gulbransons eiendommer og dampsag. Aksjeselskapet fortsatte driften under navnet Van Severen & Co. Med på kjøpet fra Gulbranson fulgte også Statlandbruket. I dag eies bruket av Moelven under navnet Moelven Van Severen AS, og er det eneste gjenværende av de gamle sagbrukene i Namsos.
Aksjeselskaper
Namsos Aktiedampsag & Høvleri ble grunnlagt i 1895 i Laviken. Brukets disponent var Th. Sommerschield. I 1897 ble han eneeier og fortsatte driften til 1911. Da solgte han bruket til Namsen Trælastforening.
Namdalens Aktiedampsag & Høvleri ble grunnlagt i 1895. Aksjonærene var i hovedsak eierne av Bjøra bruk i Overhalla som ville starte et nytt sagbruk i Namsos. I 1913 ble det startet en mindre trevarefabrikk i tilknytning til bruket. Brukets disponent var Joh. Eliassen. I 1920 ble bruket overtatt av AS Namdalsbruket.
Harran kirke
Harran kirke er en langkirke fra 1874 i Grong kommune, Trøndelag fylke.
Sagbruk i Namsos
Aksjeselskaper
Namsen Trælastforening ble startet i 1899 som et aksjeselskap som besto av om lag 100 aksjonærer i Namdalen. Bruket besto av sagbruk og høvleri. I 1906 ble det også startet et lite snekkerverksted. Brukets første disponent var P. C. Anziøn. I 1928 overtok Van Severen & Co ledelsen av bruket og i 1932 ble det nedlagt som egen bedrift. Van Severen drev bruket videre til 1940 da anlegget brant ned kort tid etter bombingen av byen. Det ble ikke gjenoppbygd.
Harran kirke
Byggverket er i tre og har 260 plasser.
Sagbruk i Namsos
Andre bruk
Lavikens Dampsag og Høvleri ble anlagt i 1897 av Andreas Bjerkhoel. I dagligtale ble bruket kalt Bjerkhoelbruket. I 1913 ble bruket utvidet med et snekkerverksted. I begynnelsen av 1920-tallet var det krisetid som endte med at bruket måtte innstille driften. Det kunne ikke skaffes kapital til ny drift og bruket ble nedlagt. Bygningene og bommen ble kjøpt av kommunen. Bygningene ble senere overdratt til Namsen-Fjord Canning.
Rafael Valls
Rafael Valls Ferri (født 25. juni 1987 i Cocentaina) er en spansk landeveissyklist. Han var profesjonell fra 2008 til 2021.
Sagbruk i Namsos
Andre bruk
AS Namdalsbruket ble etablert i 1920. Selskapet overtok da Namdalens Aktiedampsag og Høvleri. I 1921 ble bruket nesten totalskadet i en brann, men ble straks bygget opp igjen. Omkring midten av 1960-tallet ble bruket fusjonert med (Norske Skog) Van Severen og deretter nedlagt. Mathias Mørkved var disponent i en årrekke. Senere overtok hans sønn, Eirik Mørkved. Mathias Mørkved var bror av Ole Mørkved (se nedenfor), Salamon Mørkved (eier av Spillumbruket AS) og Martin Mørkved, som drev sagbruk i Lierne og på Høyladet.
Ole Mørkved startet sagbruk og høvleri ved siden av Namdalsbrukets branntomter i 1921. Dette sagbruket var det nest siste sagbruket som ble nedlagt Det skjedde like etter tusenårsskiftet. De siste 10-15 årene drev Mørkvedbruket virksomheten på ny tomt i Vestre Havn.
SpareBank 1 Østlandet
SpareBank 1 Østlandet er en sparebank med hovedkontor på Hamar. Banken ble til 1. april 2017 som et resultat av fusjonen mellom Sparebanken Hedmark (stiftet 1845) og Bank 1 Oslo Akershus (stiftet 1898).
Sparebanken er en del SpareBank 1-alliansen og består av 37 bankkontorer med 1 119 ansatte i Innlandet, Oslo og gamle Akershus fylke (nå del av Viken). SpareBank 1 Østlandets egenkapitalbevis ble notert på Oslo Børs 13. juni 2017, under tickeren SPOL.
Historie
Banken er en fusjon mellom flere tidligere, lokale sparebanker, hvorav Hof Sparebank fra 1845 var den eldste, men først innfusjonert i 1993. Den store, avgjørende fusjonen fant sted i 1988, mellom Østerdalen Sparebank, Vinger Sparebank og Sparebanken Hedmark. Den første Sparebanken Hedmark var dannet i 1982, ved en fusjon mellom Hedemarken Sparebank og Nord-Østerdal Sparebank.
I juni 2006 kjøpte banken seg opp i SpareBank 1 Gruppen AS, og overtok begge SpareBank 1s kontorer i Hedmark fylke. I 2016 utvidet banken sitt markedsområde ytterligere gjennom kjøpet av de resterende aksjene i Bank 1 Oslo Akershus AS, som så ble fusjonert inn 1. april 2017.
SpareBank 1 Østlandet var første norske bank til å betale ut kundeutbytte til kundene sine. Første kundeutbytte ble utbetalt i 2018.
Harald Heide-Steen jr. (album)
Harald Heide-Steen jr. er et musikkalbum med Harald Heide-Steen jr., utgitt i 1978.
Band-e Amir
Band-e Amir (persisk: بند امیر) viser til seks innsjøer beliggende høyt i Hindu Kush-fjellene i det sentrale Afghanistan. De ligger i ca. 3 000 meters høyde, vest for de kjente Buddha-statuene i Bamiyandalen. Selve navnet Band-e Amir, som bokstavelig talt betyr «kommandørens demning», refererer til kommandøren av de trofaste, imam Ali, den første sjiamuslimske imamen og den fjerde kalifen av sunnimuslimer. Innsjøene ble dannet av vann rikt på karbondioksid som strømmet ut av forkastninger og brudd for å avsette kalsiumkarbonat i regnvann i form av travertinvegger, som i dag samler vannet i innsjøene. De er dermed unike ved at de er delt med demninger av en type mineralavleiring.
Vannet i innsjøene er dypblått. Området er hjemmet til blant annet villgeiter og villsauer, i tillegg til ulv, rødrev, fisk, og dessuten en fugl som bare finnes i Afghanistan, nemlig den afghanske snøfinken.
Historie
Band-e-Amir har vært et populært turistmål i Afghanistan siden 1950-årene, men antallet tilreisende stoppet nesten opp i årene mellom 1979 og 2001. Stedet skulle i realiteten bli Afghanistans første nasjonalpark på 1960-tallet, men på grunn av ustabilitet i den sentrale regjeringen på den tiden skjedde ikke dette. I 2004 fikk Band-e Amir beskyttelse som et verdensarvområde. I 2008 erklærte National Environment Protection Agency of Afghanistan med støtte fra United States Agency området for Afghanistans første nasjonalpark.
Den verdenskjente Bollywood-filmen Dharmatma fra 1975 med Feroz Khan og Hema Malini ble filmet i Band-e Amir.
Geografi
Band-e Amir ligger ca. 75 kilometer nordvest for den antikke byen Bamiyan, nær byen Yakawlang. Sammen med Bamiyan utgjør de midtpunktet for Afghanistans turistnæring, og tiltrakk tidligere tusenvis av turister hvert år fra hele verden. Turismen har imidlertid avtatt noe i den senere tid som følge av den pågående krigen og urolighetene i landet. De seks innsjøene er:
Band-e Haibat er den største og dypeste av de seks, med en gjennomsnittlig dybde på ca. 150 meter ifølge en PRT-dykkergruppe fra New Zealand.
De hvite travetindemningene dannet av forkastningslinjer, som er utbredt i Band-e Amir-dalen, utgjør barrierene mellom innsjøene.
En annen lignende innsjø, Band-e Azhdar («Dragen»), ligger noen få kilometer sørøst for byen Bamiyan. Den har også blitt dannet ved at karbondioksidrikt regnvann rant ut av forkastninger i undergrunnen og avsatte kalsiumkarbonat, som ble til travertinvegger i likhet med de i Band-e Amir.
Bekymringer
Problemer de besøkende står overfor er ujevnt terreng, steinete platå, mangel på grunnleggende fasiliteter og minelagte, ikke-asfalterte veier. De omkringliggende veiene var tungt minelagt av lokale militser og Taliban under deres respektive regjeringstider. Bare et smalt spor er ryddet for miner og er i bruk av trafikken.
Storm (Elg-album)
Storm er et musikkalbum med Øivind Elgenes, utgitt i 2010.
Riley McGree
Riley Patrick McGree (født 2. november 1998) er en australsk fotballspiller som spiller for den engelske klubben.
Østerrike under Paralympiske vinterleker 2002
Østerrike deltok under Paralympiske vinterleker 2002 i Salt Lake City, USA, fra 9. til 18. mars 2002.
Før lekene i Salt Lake City 2002 hadde Østerrike vunnet 260 medaljer (87 gull, 90 sølv og 83 bronse) fra 7 vinterleker siden 1976.
Per Gedda
Per Olof Harald Gedda (født 28. august 1914 i Västra Frölunda, død 4. juli i 2005 i Stockholm) var en svensk seiler som deltok i de olympiske leker 1936 i Berlin og 1952 i Helsingfors. Gedda vant en olympisk sølvmedalje i seiling under OL 1952 i Helsingfors. Han var med på den svenske båten «Tornado» som kom på andreplass i dragebåtklassen bak «Pan» fra Norge. Seilingene ble avviklet i perioden 20. til 23. juli 1952. Mannskapet på «Tornado» var Erland Almkvist, Per Gedda og Sidney Boldt-Christmas.
Við Áir
við Áir (dansk: ved Åer) er et sted på Færøyene. Stedet ligger midt mellom Hvalvík og Hósvík på Streymoys østkyst, og ligger i Sunda kommuna, men har ingen fastboende. Stedet huser imidlertid noen virksomheter og en grunnskole. Við Áir regnes statistisk som en del av Hvalvík, og lå tidligere i Hvalvíkar kommuna. Stedet var opprinnelig en hvalfangststasjon.
Orthochaetes
Orthochaetes er en slekt av små biller med lang, tynn snute. Billene lever på levende planter.
Utseende
Små, avlange, brunlige snutebiller. Kroppen har kraftige, oppstående, hårlignende skjell og virker noe "rufsete". Dekkvingene er avlangt ovale.
Levevis
Denne underfamilien går på levende planter, og larvene utvikler seg som oftest i blomster, frukter eller frø. Det er mulig at de har en forbindelse til maur. De er trolig nattaktive.
Utbredelse
Gruppen er utbredt i Sentral-Asia.
USS «Halsey» (DDG-97)
USS «Halsey» (DDG-97) er en amerikansk destroyer i Arleigh Burke-klassen med hjemmehavn i San Diego i California. Skipet, som oppkalt etter admiral William Frederick Halsey, Jr., tilhører Stillehavsflåten i den amerikanske marinen.
30 (Adele-album)
30 er det fjerde studioalbumet til Adele. Albumet ble utgitt 19. november 2021 på Melted Stone og Columbia Records. Arbeidet med albumet pågikk fra 2018 til 2021, og det er produsert av Greg Kurstin, Tobias Jesso Jr., Max Martin og Shellback, som også jobbet på forgjengeren, 25 fra 2015. Første singel fra albumet, «Easy on Me», ble utgitt 15. oktober 2021. Andre singel derfra, «Oh My God», ble utgitt 29. november 2021.
Sporliste
Krediteringer er hentet fra Tidal.
Martin Kvatningen
Martin Håkonsen Kvatningen (født 26. august 1996 i Dombås) er en norsk freestyleutøver.
Martin er fra Dombås hvor han i tidlig alder startet med å stå på alpint og senere gikk over til å kjøre på twintip i den lokale slalåmbakken på Dombås. Etter ungdomsskolen startet han på NTG Lillehammer, freeski, og i denne perioden fikk han sitt gjennomslag som utøver innenfor freestyle.
Han er blant annet med i Statoils «Morgendagens helter» med Aleksander Aurdal som mentor, vunnet NM og blitt representert i World Cup. Han har også blitt representert på melkekartongene til TINE som en av Norges OL-håp.
Sidney Boldt-Christmas
Leif William Sidney Boldt-Christmas (født 8. august 1924 i Göteborg, død 15. oktober 2016 i Mölndal) var en svensk seiler som deltok i de olympiske leker 1952 i Helsingfors. Boldt-Christmas vant en olympisk sølvmedalje i seiling under OL 1952 i Helsingfors. Han var med på den svenske båten «Tornado» som kom på andreplass i dragebåtklassen bak «Pan» fra Norge. Seilingene ble avviklet i perioden 20. til 23. juli 1952. Mannskapet på «Tornado» var Erland Almkvist, Per Gedda og Sidney Boldt-Christmas.
USS «Halsey»
USS Halsey har vært navnet på flere skip i den amerikanske marinen:
VM i sjakk for kvinner 1953
VM i sjakk for kvinner 1953 (verdensmesterskapet i sjakk for kvinner) ble arrangert i Moskva i Sovjetunionen i 1953.
All Things Must Pass
All Things Must Pass er et trippelalbum av George Harrison, spilt inn og utgitt etter bruddet med The Beatles – det første trippelalbumet av en soloartist. Den originale vinylutgivelsen inneholdt to plater med rockelåter, mens den tredje, titulert «Apple Jam» var komponert av uformelle jams ledet av Harrison med musikervenner og andre kjente musikere.